cyanic-selkie/wikianc huggingface dataset:
Melodi Grand Prix 1980
Avstemming
Juryen bestod av ni fagfolk som sat i Studio 4. Kvar jurymedlem rangerte dei ti låtane frå 1 til 10 poeng. Til slutt stod to bidrag att på topp med 61 poeng, dermed måtte dei ni dommarane røyste på nytt ved å gi ei røyst til den av dei to dei likte best.
Hendingar
For første gong inneheldt ein Melodi Grand Prix-vinnar samisk joik. Tittelen er også samisk og tydar «samisk jord», og teksten handlar om samefolkets politiske kamp for større sjølvstyre og sveltestreiken utanfor Stortinget i samband med Altasaken. «Sámiid ædnan» har etter kvart blitt ein av dei mest kjende vinnarmelodiane i Melodi Grand Prix, med eit refreng som dei fleste vaksne nordmenn kan hugse. I 2010 kåra NRK bidraget til den mest minnerike augeblinken i Melodi Grand Prix.
Rett etter den norske finalen hagla plagiatskuldingane mot vinnarmelodien. I eit intervju med VG sa 15-åringen Isak Mattis Triumf at han fekk den same joiken i dåpsgave, men Mattis Hætta nekta for at han hadde stole nokon andre sin joik. Skuldingane blei heller ikkje tekne til følgje av NRK, og «Sámiid ædnan» drog til Haag for å representere Noreg.
For første gong på mange år var også pressa positiv etter finalen. VG rosa både programleiaren, sendinga og røystinga, og skreiv at «denne gang hadde man følelsen av å få et tverrsnitt av dagens lette musikkliv i Norge på godt og vondt». Aftenposten meinte rett låt vann og kalla finalen «den beste på flere år.» Den svenske komponisten Stikkan Anderson meinte «Sámiid Ædnan» var den riktige vinnaren og spådde Noreg ein høg plassering i Haag. Også under Eurovision Song Contest 1980 var det stor merksemd omkring det norske bidraget, og internasjonal presse følgde dei norske deltakarane tett. Europas juryar var ikkje like imponerte, «Sámiid Ædnan» blei berre nummer 16 av 19.
I 2006 kåra også NRK finalen i 1980 til den beste nokon gong.
Linehanbreen
Linehanbreen er ein isbre som er 20 km lang, og som flyt nordaust frå Prince Andrew Plateau langs nordsida av Turnkring Ridge og ut i Lowerybreen. Han vart namngjeven av Advisory Committee on Antarctic Names (US-ACAN) etter Daniel Linehan som gjorde seismiske undersøkingar av istjukkleik frå USS «Atka» 1954–55, og i Rosshavet, 1955-56.
Bnei Atarot
Historie
Bnei Atarot ligg på staden der Tempelriddar-kolonien Wilhelma, grunnlagd i 1902 låg. Denne vart kalla opp etter Vilhelm II. Under andre verdskrigen vart tyske busetjarar i Palestinamandatet arresterte som fiendar av nasjonen og deporterte av britane.
Etter krigen var over, vart ein ny busetnad grunnlagd av tidlegare innbyggjarar frå den fråflytta moshaven Atarot (som vart øydelagd av den arabiske legionen), og tok namnet sitt frå denne. I tillegg kom det innbyggjarar frå Nehalim i Øvre Galilea og Be'erot Yitzhak i Negev. Han vart verande eit gardssamfunn og dei fleste av dei originale husa vart bevarte.
Tomter kyrkje
Tomter kyrkje er ei langkyrkje frå tidleg på 1600-talet i Indre Østfold kommune i Viken. Dateringa er uviss, men kyrkja vart vøla i 1627 «... Inden Vdj Med 5 større Bielcker, effter som dend var standen paa fald.» Vesttårnet vart truleg oppført i 1854. Kyrkja vart omfattande restaurert i 1949–50 og har òg vorte restaurert på 2000-talet.
Krokusslekta
Krokusslekta (Crocus) er ei planteslekt i sverdliljefamilien. Krokus er ein staude som ofte vert rekna som ein løkplante, sjølv om overvintringsorganet eigentleg er ein knoll. Slekta er utbreidd med fleire enn 30 artar i Europa, Midtausten og Nord-Afrika. Dei er for det meste fjellplantar. Dei fleste krokus vert 10–20 cm, og dei finst i mange fargar frå kvite og gule til lilla og blå. Blomstringstidspunktet kjem an på sorten, men fell for det meste frå sist i februar til inn i april. For dei haustblomstrande fell blomstringa frå september til inn i november.
Sverre Øverby
Sverre Øverby var ein norsk friidrettsutøvar frå Lunner i Oppland som vart noregsmeister i kulestøyt åra 1953, 1955, 1956 og 1957. I tillegg vann han i tida 1952–59 to sølv- og to bronsemedaljar i øvinga under norske meisterskap. Han var medlem i Lunner IL til 1953, sidan representerte han Vestheim IF 1954–56 og IK Tjalve frå 1957.
Krokusslekta
Bruk
Krokus er vanlege hageplantar, særleg vårkrokus (Crocus vernalis), ein av dei første blomsterplantane som dukkar opp ute om våren, og haustkrokus (Crocus speciosus). Krokus kan gro i alle veldrenerte jordtypar, og er brukelege nesten overalt i blomsterbed, grasplenar eller i potter innandørs. Leggedjupna er 5–10 cm. Både ville artar og dyrka sortar formeirar seg villig ved frø og yngleknollar, men dei skal helst ligge urøyvde i jorda i 3-4 år. For produksjon av krydderet safran dyrkar ein safrankrokus (Crocus sativus).
Ashtian fylke
Ashtian fylke (persisk شهرستان آشتیان) er eit fylke i Markazi i Iran. Det administrative senteret i fylket er Ashtian. I folketeljinga i 2006 var innbyggjartalet i fylket 19 011. Fylket har eitt distrikt: Sentral-distriktet og éin by, Ashtian.
Krokusslekta
Artar
Det finst ei rekkje artar i krokusslekta. Registrerte i norsk natur er:
Andre artar dyrka i Noreg:
Sverre Øverby
Under noregsmeisterskapen i Stavanger i 1956 støytte Øverby kula 15,93 meter, ny meisterskapsrekord og einast 9 centimeter kortare enn Per Stavem sin norske rekord frå 1952. Etter meisterskapen vann Øverby seks stemne med støyt på frå 15,70 til 15,85 meter, men klarte ikkje å forbetre den personlege rekorden.
Drøfting
Drøfting av korn vil seie å skilje agna frå kornet. Ein drøfting er også nemninga for eit trau eller ei båtforma trekasse med handtak på sidene, laga for drøfting av korn.
Før drøftemaskina og skurdtrøskaren kom, vart kornet drøfta ved hjelp av ein slik drøfting. Etter at kornet var trøska, vart kornet med agn tømt oppi drøftingen. Den som drøfta kornet, heldt drøftingen med båe hendene, og kasta kornet og agna opp i lufta, slik at kornet fall attende til drøftingen og agna fauk vekk med vinden. Slik vart agna skild frå kornet. Drøfting som siste ledd i reinseprosessen heldt seg i nokre vestlandsbygder i Saltdalen heilt til dei første reinsemaskinene kom på slutten av 1800-talet. Drøftemaskinar har òg vore nytta for å reinska blåbær.
Sverre Øverby
Øverby var busett i Oslo frå 1954. Han var tilsett i Forsvaret som idrettsoffiser.
Andrea Chénier
Handlinga går føre seg i og rundt Paris under den franske revolusjonen og det tilhøyrande skrekkveldet. Hovudtemaet er livet til den franske diktaren André Chénier som blei giljotinert i 1794, berre 31 år gammal. Handlinga er mest fiksjon og rører i liten grad kjende faktum om diktaren.
Operaen kom til i åra 1894–1895. Illica skreiv opphavleg librettoen for komponisten Alberto Franchetti, men han valde å seia han frå seg til fordel for Giordano.
Andrea Chénier blei uroppført 28. mars 1896 på Teatro alla Scala i Milano. Same året følgde oppføringar i New York. Librettoen blei raskt omsett til tysk, og denne versjonen blei oppført 28. januar 1897 i Wrocław og 5. februar 1897 i Hamburg under leiing av Gustav Mahler. Fram til 1909 blei Andrea Chénier omsett til ei rekkje språk, som fransk, tsjekkisk, ungarsk, svensk og engelsk.
Kantlauk
Kantlauk er ein heimleg art som er svært sjeldan. Han er kjend frå Østfold og Vestfold, men er utgått i Oslo. På Raudlista 2021 har han status som sterkt truga (EN).
Ar Rawwa
Ar Rawwa er ein landsby sørvest i Jemen. Han ligg i Abyan guvernement.
Eurogamer
Eurogamer er ein nettstad som gjev ut nyhende og omtalar knytte til dataspel. Sida vart grunnlagd i 1999 av Rupert og Nick Loman i Brighton, England.
Arab al-Aramshe
Arab al-Aramshe (arabisk عرب العرامشة, ), offisielt Aramisha, er ein beduinsk landsby i Vest-Galilea i Israel, like sør for den libanesiske grensa, ikkje langt frå middelhavskysten. Landsbyen høyrer til Mateh Asher regionale kommune.
I løpet av åra har innbyggjarane i Aramshe fleire gonger vorte angripne av Katyusha-rakettar frå Sør-Libanon av Hizbollah. Under Libanonkrigen i 2006 mista ei mor og to av døtrene hennar livet då ein rakett fall ned på huset deira den 5. august.
FISINT
FISINT  (av engelsk Foreign Instrumentation Signals INTelligence) er etterretning frå utanlandske elektromagnetiske utslepp knytt til testing og operativ distribusjon av utanlandsk luftfart, bakkesystem og andre relaterte system. Sidan det handlar om signal som liknar vanleg samband, er det rekna som ein underkategori av COMINT, som, i sin tur, er ein underkategori av SIGINT. I motsetnad til generelle COMINT-signal, er ikkje innhaldet av FISINT eit vanleg menneskeleg språk, men snarare eit maskin til maskin (instrumentering)-språk eller i ein kombinasjon av vanlege menneskelege språk og instrumenteringsspråk. FISINT er òg regka som ei undergruppe av MASINT (måling- og signaturetterretning).
Narrmarihandslekta
Narrmarihandslekta (Anacamptis) er ei slekt i orkidéfamilien (marihandfamilien) Orchidaceae.
Systematikk
På verdsbasis har narrmarihandslekta vore ei slekt med berre ein art, men eit titals artar som tidlegare var i vårmarihandslekta Orchis, er no flytta over hit. Berre ein art, narrmarihand, er representert i Noreg, medan eit par til er å finne elles i Norden.
Etymologi
Namnet Anacamptis kjem frå det greske verbet anakámpto (ανακάμπτω), som tyder å svinge opp eller bakover.
Artar i Noreg
Artsdatabanken opererer med ein art i Noreg:
I tillegg finst desse artane elles i Norden:
På Dei britiske øyane finst òg:
I Baltikum har ein art til vore registrert:
Ål skisenter
Ål skisenter er eit skisenter som ligg i Votndalen i Ål kommune i Hallingdal, om lag 7 km frå Ål sentrum. Anlegget har 5 heisar og 6 nedfartar med ulik vanskegrad (2 grøne, 1 blå, 1 raud og 2 svarte). Skiområdet ved skisenteret strekker seg frå 570 til 1040 moh., og det er til saman 16 km med preparerte nedfartar. I tillegg har anlegget barneområde med gratis heis, område for freeride og jibbing, kafeteria, utleige av ski og skiskule.
Ål skisenter opna for fyrste gong i 1973.
Mike Hugg
Michael John «Mike» Hugg er ein engelsk musikar (trommer, vibrafon, vokal, klaverinstrument, låtskrivar) som vart kjend som opphavleg medlem av 60-talsbandet Manfred Mann.
Biografi
Hugg var fødd i Gosport i Hampshire i 1942. Foreldra hans gjekk med på at han spelte jazztrommer, så lenge han fortsette å ta pianotimar. Han ønskte ein karriere innan jazz og møtte Manfred Mann medan han arbeidde som musikar i Butlin's Clacton, og dei danna eit sju mann stort band i lag. The Mann-Hugg Blues Brothers henta inn Paul Jones og seinare Tom McGuinness. Då dei fekk kontrakt med HMV Records endra produsenten deira, John Burgess, namnet deira til Manfred Mann.
Hugg er ein kompetent pianist og vibrafonspelar, men hovudrolla hans i Manfred Mann var som trommeslagar. Han spelte derimot inn fleiree vibrafonsoloar med bandet (t.d. på «I'm your Kingpin») og brukte instrumentet på hittar som «Oh No Not My Baby». Han var medlåtskrivar på fleire av dei tidlege hittane til bandet og medverka med solokomposisjonar så lenge bandet eksisterte, mellom anna jazzaktige instrumentalar («Bare Hugg») og vemodig syrepop («Funniest Gig», «Harry the One Man Band»). Han vart ein stadig meir stødig låtskrivar gjennom karrieren til gruppa, men Hugg vart stadig meir misnøgd med den kommersielle sida til bandet og skildra singelen «Ha! Ha! Said the Clown» i eit intervju med Melody Maker som ein av dei fem verste songane han nokon gong hadde høyrt.
Han og broren komponerte «Mister, You're a Better Man Than I» som vart spelt inn av The Yardbirds i 1965. Hugg skreiv òg dei fleste songane for Paramount-filmenn Up the Junction som bandet spelte på. På denne tida byrja Hugg å bruke stadig meir tid på filmmusikk. Etter å ha skrive for Up The Junction, skreiv han musikk for eit BBC-skodespel i Wednesday Play, og medverka med musikk til Jesús Franco-filmen Venus in Furs i 1969, i lag med Manfred Mann. Han skreiv kjenningsmelodien til BBC-komiserien Whatever Happened to the Likely Lads i 1972 og det same for filmutgåva frå 1976.
Då han og Manfred Mann skipa det meir progressive Manfred Mann Chapter Three, etter inspirasjon frå Doctor John og frijazz, flytta Hugg over til elektrisk piano og vokal. I følgje han sjølv var den einaste årsaka til at han vart vokalist fordi det ikkje var betre alternativ. Ein av melodiane til gruppa vart nytta i ein reklamefilm for sigarar. Hugg gav ut to soloalbum, og eit album med bandet Hug in the 1970s.
I seinare år har han spelt klaverinstrument i The Manfreds, ei gjenforeint utgåve av 60-talsbandet (utan Manfred Mann), og i jazztrioen PBD.
`Arabah
`Arabah er ein landsby sørvest i Jemen. Han ligg i Abyan guvernement.
Fylkesveg 6334
Fylkesveg 6334 går mellom Dragseid og Humstad i Åfjord kommune. Vegen er 7,1 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 58 i Sør-Trøndelag.
Fallen Angels av Bob Dylan
Fallen Angels er det 37. studioalbumet til Bob Dylan, utgjeve på Columbia Records den 20. mai 2016.
Albumet består av coverversjonar av tolv klassiske amerikanske songar vald ut av Dylan frå ei rekkje låtskrivarar som Johnny Mercer, Harold Arlen, Sammy Cahn og Carolyn Leigh. Som det førre albumet, Shadows in the Night, vart alle songane på albumet, utanom «Skylark», ein gong spelt inn av Frank Sinatra.
Albumet fekk generelt god kritikk av kritikarane, særleg synginga til Dylan, produksjonskvaliteten og arrangementa til bandet. Fallen Angels vart nominert til Grammyprisen for beste tradisjonelle popvokalalbum i februar 2017.
Utgjeving
Fallen Angels kom ut på Columbia Records den 20. mai 2016.
Hydrofon
Ein hydrofon er ein slags undervassmikrofon brukt som lytteapparat for å fange lydbølgjer under vatn og til å finne retninga til lydkjelda i vatnet. Lydkjelda kan til dømes vere eit skip eller ein skipspropell. Hydrofonar vert mellom anna nytta til å søke etter ubåtar og til prospektering ved leiting etter petroleum under vatn.
Fallen Angels av Bob Dylan
Utgjeving
Før albumet kom ut, den 7. april 2016, vart songen «Melancholy Mood» lagt ut på iTunes og via strøyming på YouTube. Den 28. april 2016, dagen då Dylan fullførte ein turné i Japan, kom eit anna spor frå albumet ut, «All the Way», på iTunes og YouTube.
Hydrofon
Ved hjelp av hydrofonar er det påvist at kvalar og mange fiskeartar gjev lydar frå seg.
Fallen Angels av Bob Dylan
Utgjeving
For å marknadsføre albumet gav Dylan ut ein 7" EP den 16. april 2016 kalla Melancholy Mood, avgrensa til 7000 eksemplar.
Mottaking
Fallen Angels fekk generelt god kritikk frå kritikarane. På Metacritic, som gjev ei normalisert rating opp til 100 basert på andre meldingar, har albumet ein score på 77, basert på 21 meldingar.
Særleg la kritikarane vekt på arrangementa til bandet, produksjonen og røysta til Dylan. Andy Gill i The Independent skreiv «den rolege klimpringa og fyldige pedalsteelgitaren til bandet hans legg ei folkeleg countrystemning over den elegante og verdsmatte smørsongarvokalen til Dylan.». Helen Brown skreiv for The Daily Telegraph og hylla òg vokalen til Dylan på albumet, og sa: «Sjølv om somme alltid har hevda at Dylan 'ikkje kan syngje', er sanninga at på same måte som Sinatra, har han alltid hatt ein slåande hang til å få teksten gjennom. No eig han klassiske linjer av låtskrivarar som Johnny Mercer lett som berre det.»
Stephen Thomas Erlewine i AllMusic skreiv: «Desse kloke og snedige tolkingane understrekar det ultimate målet til Dylan med desse Sinatra-platene, som er på smart vis å knyte saman ulike trådar av amerikansk musikk, bringe Tin Pan Alley til pubane og ta urskogen inn i byen. Resultata er underdrivne, men likevel usedvanlege. Eit særeige, romantisk syn på Amerika på 1900-talet.»
Chris Gerard, skreiv for PopMatters, og meinte at albumet ikkje heilt klarte å leve opp til standarden Dylan sette med det førre Great American Songbook-prosjektet, Shadows in the Night, men var elles positiv: «Det er ikkje på same nivå som Shadows in the Night, som er mørkare, meir kjenslemessig intenst og alt i alt ei meir potent oppleving. Stundom kjennest Fallen Angels meir ut som ein lettvektar. Det er likevel ei rørande hyllest til lidenskapen Dylan framleis har for musikk, kjærleiken hans til å framføre og feiringa av forbanna gode songar.»
Medverkande
Andre medverkande
Produksjon og teknisk
Sibirgraslauk
I motsetning til nominatunderarten matgraslauk er sibirgraslauk ei heimleg plante med arktisk sirkumpolar utbreiing. Arten er vanleg frå nordlege Nordland til Aust-Finnmark, mest i kyst- og fjordstrøk. Underarten har tidlegare vore rekna til arten A. sibiricum som har ei utbreiing austover i Russland, men som skil seg monaleg frå denne. På Raudlista 2021 har underarten status som livskraftig (LC).
Fylkesveg 6336
Fylkesveg 6336 går mellom Eide og Rånes i Åfjord kommune. Vegen er 2,3 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 59 i Sør-Trøndelag.
Dei britiske kronjuvelane
Dei britiske kronjuvelane (engelsk Crown Jewels) eller riksregalia er smykke, klede og andre regalia brukte av britiske kongelege ved kroningar og visse andre statsseremoniar. Regalia omfattar mellom anna kroner, septer, rikseple, sverd, ringar, sporar, colobium sindonis, dalmatika, armillar og ei kongeleg kappe. Ei rekkje edelsteinar inngår i regalia, mellom anna fleire kjende diamantar. Dei britiske kronregalia blir rekna for å vera dei mest verdifulle av alle kronregalia, og er ei av dei største samlingane av juvelar og edelt metall i verda. Kronjuvelane høyrer til vanleg til i Tower of London.
`Arqub Umm Kubayr
`Arqub umm Kubayr er ein landsby sørvest i Jemen. Han ligg i Abyan guvernement.
Dei britiske kronjuvelane
Soge
Dei eldste britiske kronjuvelane var frå angelsaksisk tid. Dei fleste skal ha gått tapt då Johan av England mista dei nær The Wash i 1216. Etter kort tid blei det laga nye, og i 1284 la ein òg til den walisiske krona til Llywelyn. Desse regalia blei stolne frå Westminster Abbey i 1303, men det meste eller alt blei funne att hjå ein juvelér i London nokre dagar seinare. Juveléren måtte bøta med livet for heleriet. For å sikre regalia blei dei flytta til Tower of London, der dei stort sett har vore sidan.
Under Det engelske samveldet fekk Oliver Cromwell smelta om det meste av regalia. Ved restaurasjonen, då Karl II kom på trona i 1660, vart det laga nye, som med nokre tillegg utgjer dei noverande regalia. Av regalia frå før den engelske borgarkrigen er berre tre sverd og ei skei att.
Schokalsky Bay
Schokalsky Bay er den austlegaste bukta på Aleksanderøya i Antarktis, 17 km brei ved innløpet og 11 km lang. Ho ligg mellom Mount Calais og Cape Brown langs austkysten av Aleksanderøya og George VI isbrem i George VI Sound. Hamptonbreen kalvar store mengder is ut i bukta ved Schokalsky Bay. Isen er i stykke og ujamn, så bukta høver seg ikkje for slederuter inn mot Aleksanderøya. Bukta vart oppdaga frå avstand i 1909 og grovt kartlagd av Den franske antarktisekspedisjonen under Charcot som, trudde det var eit sund og kalla det «Detroit Schokalsky» etter Julij M. Sjokalskij, ein russisk geograf, meteorolog og oseanograf. Charcot nytta skrivemåten Schokalsky som mannen sjølv nytta då han transkriberte namnet sitt. Kysten i nærleiken vart fotografert frå lufta og bukta vart grovt kartlagd i 1937 av British Graham Land Expedition, men Charcot sin «Detroit Schokalsky» vart ikkje identifisert. Landmålingar utført av Falkland Islands Dependencies Survey i 1948 identifiserte denne bukta som kjennemerket opphavleg namngjeve av Charcot.
Dei britiske kronjuvelane
Soge
Under andre verdskrigen blei kronjuevelane tekne til ein sikrare stad under bombinga av London. Dei er i dag under væpna vakthald i Jewel House, men som likevel er ope for publikum og ein stor turistattraksjon.
Kroner
Samlinga inneheld fleire kroner. Nokre av dei blir brukt av alle monarkar, medan andre er laga spesifikt for ein monark eller for dronninggemalinner. Kongekroner har gjerne ein noko spiss, boga topp, medan dronningkroner har ein mjukare boge på toppen.
Krona til St. Edvard blei laga i 1661. Ho er av gull, og er dekorert med fire croix pattée og fire fleur-de-lis, med to bogar på toppen. Over bogane er eit juvelsmykka croix pattée. Krona har heile 444 edelsteinar. Ho blir brukt gjennom størsteparten av kroningsseremonien. Elizabeth II vedtok å bruka ei stilisert avbilding av denne krona i det britiske kongevåpenet.
Wigwam
Wigwam er ein bustad for fleire algonkinsnakkande indianarstammer. Ordet vart teke av dei engelske kolonistane frå abenakispråket, og kom på trykk for første gong i 1634. Opphavleg viste wigwam til dei kuppelforma og ovale hyttene av forskjellig storleik som vart nytta i den nordlege delen av det austlege skogområdet, hovudsakleg i statane i New England og kring Dei store sjøane. Desse var som regel tekka med sederbark eller bjørkenever over eit rammeverk av samanbundne og avbøygde greiner. Den koniske varianten i det subarktiske området vart òg av og til kalla wigwam i staden for tipi.
Dei britiske kronjuvelane
Kroner
Den keisarlege statskrona (Imperial State Crown) blei laga i 1937 for Georg VI, og er lik ei anna laga i 1838 for Victoria. Ho er laga av gull med fire croix pattée og fire fleur-de-lis, og dessutan to bogar på toppen med eit femte croix pattée. Ho er smykka med 2 868 diamantar, 273 perler, 17 safirar, 11 smaragdar og 5 rubinar. Fleire av edelsteinane er berømte, som Rubinen til den svarte prinsen (Black Prince's Ruby, eigenleg ein spinell) og Cullinan II-diamanten, òg kjend som «den mindre stjerna frå Afrika». Han blir boren når monarken forlèt Westminster Abbey etter kroningsseremonien, og under den årlege opninga av Det britiske parlamentet.
Wigwam
Dei vestlege apachane brukte ei liknande kuppelforma hytte, dekt av greiner og strå, som vart kalla wikiup. Wichitaene på prærien budde òg i runde stråhus store delar av året og reisande byrja tidleg å nytte wigwam som fellesomgrep for dei fleste typar indianske bustader.
Dei britiske kronjuvelane
Kroner
Den keisarlege India-krona (Imperial Crown of India) blei laga då Georg V drog til India på keisarbesøk. Ein britisk lov som skulle hindra kronjuvelane frå å pantsetjast gjorde det nemleg ulovleg å ta regalia ut av landet. Det blei derfor laga ei ny krone som først blei innlemma i regalia etter besøket. Ho har meir enn 6000 diamantar, og er med ei vekt på 0,97 kg ei av dei tyngste i samlinga. Krona har ikkje vore brukt av seinare monarkar.
Statsdiademet til Georg IV blei laga i 1820 for Georg IV, og vart òg bore i kroningsprosesjonane til Victoria og Elizabeth II.
Dronninggemalinner bar tradisjonelt krona til Maria av Modena, laga for gemalinna tli Jakob II. Ved byrjinga av 1900-talet var ho i dårleg stand, og det blei difor laga ei ny krone i europeisk stil, som var flatare og med fleire bogar enn dei tradisjonelle britiske kronene. Krona blei laga for Alexandra, gemalinna til Georg V. Seinare blei det laga endå ei ny krone for dronning Elizabeth (seinare kjent som dronningmora) då ho blei krona saman med mannen sin Georg VI i 1937. Alle dei tre gemalinnekronene har i tur og orden vore utsmykka med Kohinoor-diamanten. Den nyaste blei boren, utan bogane, av dronningmora under kroninga av Elizabeth II, og blei lagt på kista hennar under gravferda i 2002.
Dei alfonsinske tabellane
Dei alfonsinske tabellane (latin Tabulae Alphonsinae) er astronomiske tabellar utarbeidd etter oppdrag frå Alfons X av Castilla og León, av kring 50 arabiske, jødiske og kristne vitskapsmenn. Dei vart gjevne til han den dagen han tok over trona i 1252.
Tabellane bygde på det ptolemaiske systemet, men var eit stort framskritt frå tabellane ein hadde tidlegare. Etter boktrykkarkunsten vart funnen opp, vart dei trykt fleire gonger, først i Venezia i 1483. Tabellane låg til grunn for undersøkingane til Copernicus.
Arak fylke
Arak fylke (persisk شهرستان اراک) er eit fylke i Markazi i Iran. Det administrative senteret i fylket er Arak. Det tidlegare namnet var Sultanabad. I folketeljinga i 2006 var innbyggjartalet i fylket (inkludert dei delane som seinare danna Khondab fylke og Farahan fylke) 602 971; og utanom desse delane som seinare vart fråskild var folketalet 535 449. Fylket har eitt distrikt: Sentral-distriktet. Fylket har dei fire byane Arak, Senjan, Davudabad og Karahrud.
Nadzeja Ostaptsjuk
Nadzeja Ostaptsjuk er ein kviterussisk tidlegare friidrettsutøvar frå Stolin-distriktet i det sørvestlege Kviterussland. Ho tok gullmedaljen i kuletevlinga ved friidretts-VM 2005 og vart europameister i kulestøyt i 2010. I 2014 vart ho frådømd VM-gullet 2005.
Aktiv
Ostaptsjuk tok steget opp i verdseliten i kulestøyt allereie då ho var 20 år gammal. Ho tok si fyrste internasjonale medalje under VM 2003, ein sølvmedalje. Året etter vart ho nummer fire i kule då tevlinga fann stad på historisk grunn i Hellas.
Med eit bestestøyt på 20,51 m vann Ostapsjuk kuletevlinga i verdsmeisterskapen i Helsinki i 2005, heile 87 m framom Olga Rjabinkina frå Russland, men resultatet altså annullert i 2014. Også ein sølvmedalje frå EM 2006, der ho hamna centimeteren bak vinnaren, vart annullert i 2014, basert på at ho skulle ha vore utestengd frå 2005.
Under VM 2007 i Osaka landa kula til Ostapsjuk på 20,48 m, seks små cm bak gullstøytet til Valerie Vili frå New Zealand. Etter å ha teke bronse i OL 2008 (annullert i 2017) deltok Ostaptsjuk lite i store internasjonale stemne i 2009. I 2010-sesongen støytte ho 21,70 m innandørs i Mahiljow og ho vann også innnandørs-VM. Utover i sesongen vann ho alle seks kuletevlingane i Diamond League-stemna og var heilt suveren i europameisterskapen i Barcelona. Året etter kom ho på sølvplassen under VM 2011, men var over meteren bak Valerie Vili.
Ostapsjuk sette personleg rekord med 21,58 meter i eit stemne i Minsk i juli 2012. Nokre veker seinare kleiv ho til topps på sigerspallen under Sommar-OL i London, men der viste det seg straks at ho var dopa.
Doping
Urinprøva til Ostapsjuk under London-OL 2012 viste spor etter dopingmiddel, og ho vart fråteken gullmedaljen. I 2014 vart hennar medaljeprestasjonar frå 2005 og 2006 annullerte og 2017 annullerte den internasjonale olympiske komite OL-medaljen frå 2008.
Valmuefrø
Valmuefrø er frø frå opiumsvalmuen (Papaver somniferum). Dei blir brukt til matlaging, mellom anna i ei rekkje former for bakverk.
Dei er små, nyreforma frø som er mindre enn ein millimeter lange. Ein treng rundt 3 300 frø for å få eit gram. Dei kan vera svarte, blågrå eller kvitlege på farge.
Historie
Gamle medisinke tekstar frå ulike oldtidskulturar nemner valmuefrø. Til dømes lister den egyptiske papyrusrullen kjend som Ebers Papyrus, skriven ca. 1550 f.Kr., opp valmuefrø som eit beroligande middel. Den minoiske kulturen (ca. 2700-1450 f.Kr.), ein bronsealderkultur på Kreta, dyrka valmuar for frøa deira, og brukte ei blanding av mjølk, honning og opium til å roa gråtande spebarn. The Også i Sumer er det kjend at dei dyrka valmuefrø.
Bruk
Valmuefrø blir ofte brukte til baking. Dei kan brukast heile i deigen eller på skorpa. Ein kan også mala dei til ein deig som til dømes kan brukast som fyll eller i sausar. Ein kan også pressa valmueolje frå dei.
Haukelifjell skisenter
Haukelifjell skisenter er eit skisenter som ligg i Vinje kommune i Vestfold og Telemark, 10 km aust for fylkesgrensa mot Hordaland og 16 km vest for Haukeligrend. Skisenteret har 6 skiheisar og 13 nedfartar. Skiområdet strekkjer seg frå 850 til 1208 moh. Nedfartane på Haukelifjell er vide, og det er gode tilhøve for køyring off-piste. Området har òg 65 km med preparerte langrennsløyper i skog- og fjellterreng.
Haukelifjell skisenter har kafeteria, sportsbutikk, utleige av ski og skiskule. I området rundt er det fleire hytter og leilegheiter. Skisenteret opna for fyrste gong i 1973.
Valmuefrø
Bruk
Dei farga er mest brukte i europeisk matlaging, medan dei lyse er mest brukte i sørasiatisk mat.
Produksjon
I 2016 blei det produsert 92 610 tonn valmuefrø i verda. Det største produsentlandet var Tsjekkia, som stod for 31 % av verdsproduksjonen, følgd av Tyrkia og Spania.
Stoffinnhald
Frøa til alle valmuar ligg inne i ein stor frøkapsel. Sidan valmuefrø kjem frå same type plante som blir brukt til å laga opium, kan dei innehalda små mengder av dei stoffa som finst i opium, som morfin. Opium blir laga av saft frå frøkapselen. Frøa inneheld noko opiumsstoff sjølv, og kan også ha litt stoff frå safta. Årstida og kor godt frøa er vaska vil påverka kor mykje av stoffet som finst i dei.
Det viktigaste smaksstoffet valmuefrø inneheld er 2-pentylfuran.
Live at Montreux av Alice Cooper
Alice Cooper: Live at Montreux 2005 er eit konsertalbum og ein konsert-DVD av Alice Cooper. Han vart gjeven ut i mai 2007 som ein samla DVD og CD.
Klangfigur
Ein klangfigur eller chladnifigur er ein figur som oppstår på ei plate strødd med sand når plata vert utsett for akustiske svingingar. Ein kan vise figurane på ei metallskive som er festa horisontalt i éit punkt og blir stroke på kanten med ein fiolinboge.
Live at Montreux av Alice Cooper
Konserten vart filma og innspelt i 2005 under Montreux Jazz Festival, i Montreux i Sveits.
Klangfigur
Chladnifigurar er kalla opp etter oppdagaren Ernst Chladni.
Kjelder
klangfigur. I Store norske leksikon. Henta frå: http://snl.no/klangfigur
Buddy Miller
Steven Paul «Buddy» Miller er ein USA-amerikansk songar, låtskrivar, musikar, plateartist og produsent, som for tida bur i Nashville i Tennessee. Miller er gift med Julie Miller, som han har samarbeidd mykje med musikalsk gjennom karrieren.
I 1980 skipa han Buddy Miller Band i New York City. I 1990-åra flytta han til Nashville og arbeidde som studiomusikar, før han byrja å spele inn eigne album i heimestudioet sitt.
Miller har turnert som sologitarist i bandet til Emmylou Harris, Steve Earle, og Emmylou Harris og Linda Ronstadt på Western Wall-turneen deira. Han har òg spelt med Alison Krauss and Union Station. Emmylou Harris, Patty Griffin, Gillian Welch og David Rawlings som ein del av Sweet Harmony Traveling Revue, Robert Plant og Alison Krauss på turneen deira og med Robert Plant i hans Band of Joy.
Delijan fylke
Delijan fylke (persisk شهرستان دلیجان) er eit fylke i Markazi i Iran. Det administrative senteret i fylket er Delijan. I folketeljinga i 2006 var innbyggjartalet i fylket 43 388. Fylket har eitt distrikt: Sentral-distriktet. Fylket har dei to byane Delijan og Naraq.
Rosshavet
Rosshavet er ei stor bukt i Sørishavet i Antarktis mellom Victoria Land og Marie Byrd Land.
Skildring
Rosshavet vart oppdaga av James Ross i 1841. Vest i Rosshavet ligg Ross Island med vulkanen Mount Erebus, i aust ligg Roosevelt Island. Den sørlege delen av bukta er dekt av Rossisen. Roald Amundsen starta ekspedisjonen sin mot Sørpolen i 1911 frå Hvalbukta, som ligg i sjølve isen. Vest i Rosshavet ligg McMurdo Sound som er ei hamn som vanlegvis er isfri om sommaren. Den sørlegaste delen av Rosshavet er Gould Coast, som ligg kring 300 km frå Den geografiske sørpolen.
Alle landmassar i Rosshavet er gjort krav på av New Zealand og høyrer til Ross Dependency.
Skånevik skipreide
Skånevik skipreide var ei av elleve skipreider i Sunnhordland, med same namn som Skånevik sokn og prestegjeld.
Rosshavet
Økologisk tyding og bevaring
Dyre- og plantelivet i Rosshavet liknar andre marine regionar i det sørlege Antarktis. Særleg om sommaren fører det næringsrike vatnet til mykje plankton her, som igjen gjev næring for større artar, som fisk, sel, kval og sjøfugl.
Skånevik skipreide
Geografisk område etter gammal inndeling:
Geografisk område etter noverande inndeling:
På Vestlandet vart skipreidene avløyste av tinglag først i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1860 vart Eid sokn overført till Fjelberg tinglag, og deretter var Skånevik tinglag geografisk identisk med Skånevik kommune og prestegjeld.
Rosshavet
Økologisk tyding og bevaring
Rosshavet er eit av dei siste havområda på jorda som er relativt urørt av menneskeleg aktivitet. På grunn av dette er området nesten heilt fritt for forureining, overfiske og innføring av framande artar. Rosshavet har derfor vorte eit fokusområde for miljøvernsgrupper. Rosshavet vert av marinbiologar rekna for å ha eit særs høgt biologisk mangfald. Til dømes vart ein 10 meter lang kjempeblekksprut på 495 kg fanga i Rosshavet den 22. februar 2007.
Hevel Yavne regionale kommune
Hevel Yavne regionale kommune (hebraisk skrift מועצה אזורית חבל יבנה, Mo'atza Azorit Hevel Yavneh) er ein regional kommune i Sentral-Israel i Israel. Han vart grunnlagd i 1950 og dekkjer 32 kvadratkilometer og seks religøse samfunn. Han har òg to yeshivaer, Yeshivat Kerem BeYavne og Yeshivat Neve Herzog.
Prydlauk
Prydlauk (Allium angulosum) er ei plante i laukslekta i påskeliljefamilien. Arten er kjend frå Mellom-Europa aust til Sibir.
Hevel Yavne regionale kommune
Han grensar i nord til Yavne og Gan Raveh regionale kommune; i aust til Gederot og Brenner regionale kommune; i sør til Be'er Tuvia regionale kommune, og i vest til Ashdod.
Infralyd
Infralyd er lydbølgjer med frekvensar som er lågare enn det som kan oppfattast av det menneskelege øyret. Vanlegvis blir infralydar definert til frekvensområdet 0,2 – 15 Hz. Bølgjene kan ha naturlege kjelder, til dømes rørsle av nordlys og vêrfrontar, eller dei kan produserast kunstig, av overlydsfly, maskiner eller ulike former for holromsresonans, som til dømes i bilar og kraftverktunnelar.
Hevel Yavne regionale kommune
Busetnader
Kommunen består av ein kibbutz, fire moshavar og ein ungdomslandsby;
Infralyd
Sjølv om infralydar ikkje kan høyrast, vil han kunne følast av den menneskelege organismen, og påverknad ved spesielle frekvensar kan gje kvalme og brekningar, synsforstyrringar og nedsetting av den intellektuelle aktiviteten. Kraftig infralyd kan gje øyresus og nedsett høyrsle.
Klirr
Klirr er dei overtonane som oppstår i ein lekam når dette vert påverka av ei rein sinussvinging. I forsterkarar vil klirr skape ei forvrenging av lyden som ein freistar å unngå. Klirrfaktoren for ein forsterkar er definert som tilhøvet mellom energien til overtonane og energien til grunntonen når ein rein tone blir forsterka. For god attgjeving bør klirrfaktoren vere under ein prosent.
Den nordkinesiske sletta
Den nordkinesiske sletta (kin. 华北平原, Huáběi Píngyuán) er eit slettelandskap nordaust i Kina. Landskapet er bygd opp av mangeårige avsetjingar frå Huangelva og er den største alluviale sletta i Aust-Asia. Sletta dekkjer rundt 409 500 kvadratkilometer, det meste under 50 moh.
Sletta er avgrensa av Yanshanfjella i nord og Taihangfjella i vest. I sør går ho over i Yangtzesletta. Frå nordaust til søraust ligg ho ved Bo Hai-bukta, høgdedraga på Shandonghalvøya og mot Gulehavet. Huangelva renn gjennom sletta og ut i Bo Hai.
Den sørlege delen av sletta blir tradisjonelt omtalt som sentralsletta (中原, Zhōngyuán), og er rekna som årestaden for kinesisk sivilisasjon.
Sletta er i dag eit av dei tettast folkesette områda i verda.
Den kinesiske hovudstaden Beijing ligg på den nordaustlegaste fliken av sletta saman med hamne- og industribyen Tianjin.
Sletta er det viktigaste produksjonsområdet i Kina for sorghum, hirse, mais og bomull. Ein dyrkar også mykje kveite, sesam, peanøtter og tobakk her.
Det sovjetiske riksvåpenet
Det sovjetiske riksvåpenet er eit merke som blei brukt som riksvåpen i Sovjetunionen frå 1923 og med mindre variasjonar fram til unionen braut saman i 1991. Det var eit førebilde for mange andre sosialistiske symbol.
Den nordkinesiske sletta
Dagangfeltet i Tianjin og Shenglifeltet i nordvestlege Shandong er store og viktige oljefelt.
Alonzo Babers
Alonzo Carl Babers er ein USA-amerikansk tidlegare friidrettsutøvar frå Montgomery i delstaten Alabama som i 1984 vart olympisk meister på 400 meter og i 4 x 400 meter stafett. Babers sprang den fyrste etappen for USA i 4 x 400 m stafett under verdsmeisterskapen 1983 i Helsinki, der laget hans vart nummer seks. Året etter kvalifiserte han seg til Sommar-OL ved å sette personleg rekord på 400 meter i OL-uttakinga med tida 44,75 sekundar. I OL-finalen i Los Angeles forbetra han den personlege rekorden til 44,27 og vann ein klar siger framom Gabriel Tiacoh frå Elfenbeinskysten som kom i mål på 44,54. Sidan i leikane tok Babers seg av den tredje etappen då han og lagkameratane Sunder Nix, Ray Armstead og ankermann Antonio McKay vann stafettgull på tida 2.57,9, vel sekundet føre Storbritannia på sølvplass.
Det sovjetiske riksvåpenet
Då ein ny grunnlov blei vedteken i 1936 var unionen blitt utvida til elleve statar. Våpenet fekk då elleve band, med innskrifter på dei opphavlege seks språka pluss aserbajdsjansk, usbekisk, tadsjikisk, kasakhisk og kirgisisk. I 1940 gjekk talet på statar opp til 16, og i 1946 fekk riksvåpenet ei ny utforming som reflekterte dette då fem nye bånd med estisk, latvisk, litauisk, moldovsk og finsk blei lagt til. Det sekstande bandet med finsk tekst blei fjerna igjen i 1956 då Karelsk-finske SSR blei gjeninnlemma i russisk SSR.
Tom McGuinness
Thomas John Patrick «Tom» McGuinness er ein britisk gitarist, låtskrivar, forfattar, musikk- og TV-produsent. Han er mest kjend som gitarist i Manfred Mann og The Blues Band. I 1986 skreiv han boka So You Want To Be a Rock and Roll Star.
Alonzo Babers
Ein månad etter Sommar-OL 1984 var over, byrja Babers å utdanne seg til flygar i USA sitt flyvåpen. Frå 1991 var han flygar i sivil luftfart.
Det sovjetiske riksvåpenet
Førebilde
Etter at kommunistregima i Aust-Europa braut saman kring 1990, har alle avskaffa dei sovjetinspirerte statssymbolea, og dei fleste har gjeninnført tradisjonelle heraldiske riksvåpen, ofte identiske med symbol frå førkrigstida. Også den viktigaste etterfølgjarstaten til Sovjetunionen, Russland, har gjeninnført dei heraldiske symbola frå før 1917. Kviterussland innførte etter oppløysinga av Sovjetunionen eit heraldisk riksvåpen (i prinsippet identisk med det litauiske), men gjekk i 1995 tilbake til statssymbolet og flagget frå sovjettida.
Tom McGuinness
Karriere
Etter ein kort periode i det kortvarige bandet Roosters med Eric Clapton, vart McGuiness med i 60-talsgruppa Manfred Mann som bassist, og spelte i ei besetning med Paul Jones. Då bandet ønskte å meir R&B enn jazz, tok han over rolla som bassist frå Dave Richmond og var medlåtskrivar på fleire av dei tidlege songane til gruppa.
Elatostema
Elatostema er ei planteslekt i neslefamilien. Ho omfattar rundt 350 artar. Desse veks hovudsakleg i lysningar i tropisk skog i Australasia, Asia og Afrika.
Tom McGuinness
Karriere
Då Mike Vickers og så Paul Jones slutta i bandet, tok McGuinness over rolla som gitarist og Jack Bruce spelte bass fram til han vart erstatta av Klaus Voormann. McGuinness sin National Steel-gitar vart ein viktig del av stilen til bandet og vart spelt på hittar som «Pretty Flamingo». Han komponerte eit par songar for gruppa, som «L.S.D» og «One Way», og Mighty Garvey! sin surrealistiske «Cubist Town».
Elatostema
Slekta er lite utforska, og kan innehalda langr fleire artar. Plantane er trug av avskoging og adre menneskelege trugsmål.
Tom McGuinness
Karriere
Etter Manfred Mann vart oppløyst i 1969 skipa han McGuinness Flint med Hughie Flint. Dette vart oppløyst i 1975. Seinare vart han med Paul Jones og Gary Fletcher i The Blues Band og var framleis aktiv i dette bandet i 2016. McGuinness har òg spelt med The Manfreds, ein avleggjar av Manfred Mann som oppstod i 1990-åra, utan Mann.
Elatostema
Nokre av artane, til dømes den nyleg oppdaga E. fengshanense, har uvanlege tilpassingar som gjer at dei kan veksa i djup skugge i holer. E. repens og E. pulchra blir brukt som stoveplantar i tempererte regionar.
Det sovjetiske riksvåpenet
Førebilde
Laos, Mosambik og Tadsjikistan er døme på statar som framleis bruker sovjetinspirerte statssymbol.
Knute i fysikk
Ein knute, knutepunkt, eller node, er eit stilleståande punkt på ein svingande lekam, til dømes på ein streng. På ei plate som utfører akustiske svingingar, til dømes botnen på ein gitar, dannar det seg knutelinjer, det vil sei linjer der plata er i ro.
Eugen Onegin
Eugen Onegin eller Jevgenij Onegin (Евгений Онегин) er ein verseroman i åtte kapittel skriven av Aleksandr Pusjkin og gjeven ut i perioden 1823–1831. Handlinga føregår i Russland i 1820-åra.
Eugen Onegin består nesten heilt og haldent av 389 strofer som alle føljger strikt jambisk tetrameter, iblant omtalt som Onegin-strofen. Som sonetter har kvar strofe 14 jambiske rader, medan rimmønsteret alltid er det same: AbAbCCddEffEgg, der versalane viser til eit kvinneleg rim og gemenane til eit mannleg. Betoningane ligg alltid på dei jamne stavingane – andre, fjerde, sjette, åttande. Radene med kvinnelege rim har ni stavingar, dei med mannlege har åtte.
Kypros i Junior Eurovision Song Contest
Kypros debuterte i Junior Eurovision Song Contest i 2003 i København i Danmark, med songen «Mia efhí», framført på gresk av Theodóra Ráfti. Kypros har delteke åtte gongar, i perioden 2003 til 2016. Bidraga vart valde gjennom nasjonale finaler, arrangert av den kypriotiske kringkastaren Cyprus Broadcasting Corporation. I 2008 arrangerte Kypros tevlinga, som vart halden i Spyros Kyprianou Athletic Centre i Limassol.
I 2005 vart Kypros nøydd til å trekke seg frå tevlinga på grunn av at songen «Tsírko», framført av Réna Kyriakídi, vart anklaga for å vere for lik ein annan song. Dei kypriotiske sjåarane fekk likevel sjå og røyste i tevlinga.
I 2014 vende Kypros tilbake til tevlinga, etter fem års pause. Dei valde bidraget internt.
Fylkesveg 6338
Fylkesveg 6338 går mellom Boldfjord og Vasøya i Bjugn kommune. Vegen er 1,2 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 82 i Sør-Trøndelag.
ʽAryab
ʽAryab er ein landsby sørvest i Jemen. Han ligg i Abyan guvernement.
Smithfjorden
Smithfjorden er ein fjord som delvis er fylt av istunga til Barnettbreen. Han ligg mellom Cape Moore og Cape Oakeley langs kysten av det nordlege Victoria Land, og vart oppdaga av kaptein James C. Ross i 1841, som namngav han etter Alexander J. Smith, førstestyrmann på «Erebus».
Sara Takanashi
Sara Takanashi er ein japansk skihoppar frå småbyen Kamikawa på Hokkaido. Ho har vunne verdscupen i skihopping fire gongar og er den skihopparen som har sigra i flest hopprenn i verdscupen. Takanashi har åtte medaljar frå verdsmeisterskap og olympisk leikar, men ikkje ein einaste individuell gullmedalje.
Aktiv
Takanashi deltok som 14-åring i Ski-VM 2011 i Oslo og kom på sjetteplass. Fyrste sigeren i verdscupen i skihopping kom i mars 2012, i Zao i heimlandet. Frå 2013-sesongen tok Takanashi posisjonen som den suverent beste skihopparen på kvinnesida. Fram til 2017 dominerte ho internasjonal hoppsport, vann verdscupen fire gongar. I 2014-sesongen vann ho 15 av 18 individuelle renn og i 2016-sesongen steig ho til topps i 14 av 17 verdscup-renna. Pr 1.3.2022 står Takanashi med 61 individuelle verdscup-triumfar, fleire enn alle andre skihopparar.
Takanashi har delteke i seks verdsmeisterskap og to olympiske leikar. Til mange av meisterskapane har ho vore stor favoritt, utan ho har lukkast å vinne ein individuell gullmedalje. Einast i Ski-VM 2013 vart ho verdsmeister, då ho var med i det japanske mannskapet som vann mix-tevlinga.
Medaljar og besteplasseringar i internasjonale meisterskap
Takanashi vart i 2017 tildelt Holmenkollmedaljen.
Natalja Neprjajeva
Natalja Neprjajeva er ein russisk langrennar frå Tver. Ho vart olympisk meister i 4 x 5 km stafett under Vinter-OL 2022, i dei same leikane tok ho sølvmedaljen på 15 km. Omframt VM-bronse på 15 km i 2019, har Neprjajeva i tida 2018-22 sikra seg ein sølvmedalje og tre bronsemedaljar i stafett-tevlingar ved olympiske leikar og skiverdsmeisterskap. Per 1.3.2022 stod ho med seks sigrar i verdscup-tevlingar, då medrekna samanlagt-triumfen i Tour de ski 2022.
Natron
Natron, natriumhydrogenkarbonat eller natriumbikarbonat, NaHCO3 er eit kvitt pulver som blir brukt som hevemiddel ved baking, som syrenøytraliserande middel i medisin, eller som brannsløkkande middel. I baking reagerer natron med syre, slik som surmjølk, og frigjer CO2 (karbondioksid) som dannar små holrom i produktet. Natron er ein av ingrediensane i bakepulver.
Natron er eit godkjent tilsettingsstoff i matvarer, og har E-nummer E500.
Galina Visjnevskaja
Galina Pavlovna Visjnevskaja var ein russisk sopran.
Liv og karriere
Visjnevskaja scenedebuterte i Leningrad i 1944, men gjennombrotet kom på Bolsjojteateret i 1952 med rolla som Leonore i Fidelio. Året etter fekk ho fast engasjement på Bolsjoj. I 1961 debuterte ho ved Metropolitan Opera i New York med tittelrolla i Aïda av Giuseppe Verdi, og året etter song ho same rolle ved Royal Opera House. Ho debuterte ved La Scala i 1964.
I 1960- og 1970-åra opptredde ho i både lyriske (Liù i Turandot) og dramatiske (Tosca i Tosca) roller.
Visjnevskaja var gift med cellisten Mstislav Rostropovitsj til han døydde i 2007. Dei opptredde ofte saman på scena, der han akkompagnerte henne på piano. Dei støtta Aleksandr Solzjenitsyn, og fekk etter søknad løyve til å forlata Sovjetunionen i 1974. Dei sovjetiske styresmaktene tok frå dei statsborgarskapet i 1978, men den russiske regjeringa omgjorde avgjerda i 1990 og dei vende attende til Russland same år.
Den siste sceneopptredenen til Visjnevskaja var på Parisaroperaen i 1982 som Tatjana i Eugen Onegin. To år seinare gav ho ut ein sjølvbiografi, Galina: En russisk fortelling, der ho blant anna fortalde korleis KGB og dei sovjetiske styresmaktene forfølgde dei i 1970-åra. I 2002 opna ho operaskulen Galina Visjnevskaja Operasenter i Moskva.
Visjnevskaja døydde 11. desember 2012, 86 år gammal.
Innspelingar
Ho gjorde ei rekkje innspelingar, blant anna som Marina i  Boris Godunov av Musorgskij (1970 og 1987),  Dødens sanger og danser (1961 og 1976), War Requiem av Britten (med sir Peter Pears og Dietrich Fischer-Dieskau, dirigert av komponisten; 1963) og The Poet's Echo (1968), Tosca av Puccini  (1976), Eugen Onegin (1956 og 1970), Spardame (med Regina Resnik, 1976) og Iolanta (med Nicolai Gedda, 1984) av Tsjajkovskij, Krig og fred av Prokofiev (1986) og Lady Macbeth fra Mtsenskdistriktet av Sjostakovitsj (1978).
Ry
Visjnevskaja blei – saman med Irina Arkhipova – rekna som den største sovjetiske operasongarinna i sin generasjon. Dmitrij Sjostakovitsj skreiv sopranstemma i sin 14. symfoni med tanke på Visjnevskaja, det same gjorde Benjamin Britten med sopranstemma i War Requiem.
Merkur Spiel-Arena
Merkur Spiel-Arena, tidlegare ESPRIT arena og LTU arena, er eit fotballstadion som ligg i den tyske byen Düsseldorf. Det vart opna 18. januar 2005, og er heimebana til fotballklubben Fortuna Düsseldorf.
Eurovision Song Contest 2011 vart halden i ESPRIT arena 10., 12. og 14. mai 2011. I samband med tevlinga vart Düsseldorf Arena nytta som namn på arenaen.
Teresa Stadlober
Teresa Stadlober  er ein austerriksk langrennar frå Schladming. Ho vann bronsemedaljen på 15 km under Vinter-OL 2022. Ho er dotter til Roswitha Steiner, som sidan 2021 er president i Austerrikes skiforbund, og Alois Stadlober.
Khomeyn fylke
Khomeyn fylke (persisk شهرستان خمین) er eit fylke i Markazi i Iran. Det administrative senteret i fylket er Khomeyn. I folketeljinga i 2006 var innbyggjartalet i fylket 108 840. Fylket er delt inn i dei to distrikta Sentral-distriktet og Kamareh-distriktet. Fylket har dei to byane Khomeyn og Qurchi Bashi.